**EGYÉB KÖZBESZERZÉSI DOKUMENTUMOK**

a

***„Villamos energia beszerzés 2020”***

tárgyú, nemzeti értékhatárt elérő értékű, általános,
a Kbt. 112. § (1) bekezdése b) pontja szerinti nyílt közbeszerzési eljáráshoz

**EKR000...**

# I. BEVEZETŐ, ÁLTALÁNOS INFORMÁCIÓK

**Fontos figyelmeztetés!**

Az Ajánlatkérőnek a közbeszerzési dokumentumok kiadásával az a célja, hogy az ajánlattevők előtt egyértelműek legyenek az érvényes ajánlattétel követelményei. A közbeszerzési dokumentumok nem tartalmazzák az ajánlati felhívás előírásait, azonban, ha a közbeszerzési dokumentumok bármely előírása eltér az ajánlati felhívástól, akkor az utóbbi az irányadó. Az Ajánlatkérőnek az a kérése, hogy az ajánlattevők a közbeszerzési dokumentumokat figyelmesen tanulmányozzák és ajánlatukat az ebben foglalt formai és tartalmi követelményeknek megfelelően készítsék el.

*Felelős akkreditált közbeszerzési szaktanácsadó:*

*Dr. Balogh László Csaba ügyvéd, felelős akkreditált közbeszerzési szaktanácsadó*

*Lajstromszám: 00252*

*Dr. Fónagy Tímea ügyvéd, felelős akkreditált közbeszerzési szaktanácsadó*

*Nyilvántartási szám: 00417*

*Dr. Cseh Katalin felelős akkreditált közbeszerzési szaktanácsadó*

*Nyilvántartási szám: 01201*

*Dr. Kardkovács és Társai Ügyvédi Iroda*

*1118 Budapest, Muskotály köz 3.*

*E-mail:* *iroda@jogiszakerto.hu*

*Telefon: +36 1 465-0223*

*Fax: +36 1 799-9909*

## 1. Az ajánlat és a szerződés nyilvánossága

* 1. 1.1. A gazdasági szereplő az ajánlatban, részvételi jelentkezésben, hiánypótlásban, valamint a Kbt. 72. § szerinti indokolásban elkülönített módon elhelyezett, üzleti titkot (ideértve a védett ismeretet is) [az üzleti titok védelméről szóló 2018. évi LIV. törvény 1. §] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet. A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra. [Kbt. 44. § (1) bekezdése] A gazdasági szereplő a Kbt. 44. §-ának alkalmazása során az üzleti titkot tartalmazó dokumentum elkülönített elhelyezésére az elektronikus közbeszerzési rendszerben (a továbbiakban: EKR) erre szolgáló funkciót alkalmazza. [Az elektronikus közbeszerzés részletes szabályairól szóló 427/2017. (XII.19.). Korm. rendelet (a továbbiakban: EKR rendelet 11. § (4) bekezdése]

1.2. Az 1.1. bekezdés alkalmazásában a gazdasági szereplő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak. [Kbt. 44. § (2) bekezdése]

1.3. A gazdasági szereplő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a Kbt. 76. § szerinti értékelési szempont alapján értékelésre kerül, de az ezek alapjául szolgáló – az 1.2. pont alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

1.4. Ha a gazdasági szereplő meghatározott információk, adatok üzleti titokká nyilvánítása során az 1.1-1.3. pontban foglaltakat nem tartotta be, az ajánlatkérő hiánypótlás keretében köteles felhívni az érintett gazdasági szereplőt a megfelelő tartalmú dokumentum benyújtására.

## 2. Az ajánlattétel költségei

2.1. Az ajánlat elkészítésével és benyújtásával kapcsolatos költségeket az ajánlattevőnek kell viselnie. Az ajánlattevő a közbeszerzési dokumentumokban kifejezetten megadott, és a Kbt. 177. §-a szerinti jogcímen kívül egyéb, így különösen anyagi igényt nem érvényesíthet. A jelen közbeszerzési eljárás eredményes vagy esetleges eredménytelen befejezésétől függetlenül az Ajánlatkérővel szemben ezen költségekkel kapcsolatban semmilyen követelésnek nincs helye.

2.2. Az Ajánlatkérő a benyújtott ajánlatokat nem tudja visszaszolgáltatni sem egészében, sem részeiben.

## 3. A közbeszerzési dokumentumok használata

3.1. Az Ajánlatkérő nem járul hozzá a közbeszerzési dokumentumok másolásához csak akkor, ha az kizárólag az ajánlattevő cégén belül az ajánlat elkészítéséhez szükséges. Az alvállalkozók számára a rájuk vonatkozó mértékben készíthető kivonat. Az Ajánlatkérő nem járul hozzá ahhoz, hogy a közbeszerzési dokumentumokat akár részeiben, akár egészében másra használják, mint az ajánlat elkészítése. Az eltérő felhasználás jogellenes. A közbeszerzési dokumentumok másra át nem ruházhatók.

3.2. A közbeszerzési dokumentumok azon részei, amelyeken az Ajánlatkérő ezt kifejezetten feltüntette, másolhatók és az ajánlattétel során a másolatok értelemszerűen felhasználhatók.

## 4. Kiegészítő tájékoztatás

4.1. A Kbt. 56. §-ának (1) bekezdése szerinti kiegészítő tájékoztatási igény esetén az ajánlattevők kérdéseiket kizárólag az EKR-ben tehetik fel az ajánlattételi határidő lejárta előtt ésszerű határidőben. Az ismert ajánlattevők számára a kérdéseket és az arra adott válaszokat az Ajánlatkérő az ajánlattételi határidő lejártát megelőzően ésszerű határidőben az EKR-ben írásban közvetlenül is megküldi.

4.2. Az ajánlattevő felelőssége, hogy a kiegészítő tájékoztatásra irányuló kérdések határidőben megérkezzenek az Ajánlatkérőhöz.

4.3 A kiegészítő tájékoztatás nem eredményezheti az ajánlattételi felhívásban és a közbeszerzési dokumentumokban foglaltak módosítását.

4.4 A kiegészítő tájékoztatást úgy kell megadni, hogy az ne sértse a gazdasági szereplők esélyegyenlőségét. A tájékoztatás teljes tartalmát hozzáférhetővé kell tenni vagy meg kell küldeni valamennyi gazdasági szereplő részére, amely érdeklődését az eljárás iránt az ajánlatkérőnél jelezte, a több szakaszból álló eljárások ajánlattételi szakaszában és a nem hirdetménnyel induló közbeszerzési eljárás esetében pedig valamennyi ajánlattételre vagy részvételre közvetlenül felhívott gazdasági szereplő részére. A kiegészítő tájékoztatás megadása során az ajánlatkérő nem jelöli meg, hogy a kérdést melyik gazdasági szereplő tette fel, valamint, hogy válaszát az ajánlatkérő mely gazdasági szereplőknek küldte még meg.

## 5. Az ajánlatok benyújtásának címe és határideje

5.1. Az ajánlattevőnek az eljárás során egy írásos ajánlatot kell elkészítenie.

5.2. Az ajánlatok benyújtásának határideje: **az eljárást megindító felhívásban meghatározott időpont.**

5.3. Az ajánlatnak az ajánlattételi határidő lejártának időpontjáig kell az EKR-ben elektronikusan beérkeznie.

5.4. Az elektronikus űrlap formájában benyújtott nyilatkozatok kivételével az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

5.5. Az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatók.

5.6. Az elektronikus űrlap formájában benyújtott nyilatkozatok kivételével az ajánlathoz csatolt, minden - az ajánlattevő vagy alvállalkozó, vagy a Kbt. 65. § (7) bekezdés szerinti szervezet által készített - dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek, aki(k) erre a jogosult személy(ek)től írásos felhatalmazást kaptak.

## 6. Kapcsolattartás

Az Ajánlatkérő követelményként írja elő, hogy – ha jogszabály eltérően nem rendelkezik – az ajánlattevők csak az EKR-ben tegyenek fel kérdéseket, illetve ilyen módon közöljék az eljárással kapcsolatos észrevételeiket. Minden más módon érkező megkeresésre az Ajánlatkérő a válaszadást megtagadja.

## 7. Az ajánlatok felbontása

7.1. Az ajánlatokat tartalmazó iratok felbontását az EKR az ajánlattételi határidő lejártát követően, kettő órával később kezdi meg. Az elektronikusan benyújtott ajánlatok felbontását az EKR végzi úgy, hogy a bontás időpontjában az ajánlatok az Ajánlatkérő számára hozzáférhetővé válnak.

7.2. Az elektronikusan benyújtott ajánlat esetében a Kbt. 68. § (4)-(5) bekezdése szerinti adatokat az EKR a bontás időpontjától kezdve azonnal elektronikusan - azzal a tartalommal, ahogyan azok az ajánlatban szerepelnek - az ajánlattevők részére elérhetővé tesz.

7.3. Az elektronikusan benyújtott ajánlatok bontásáról az EKR által generált jegyzőkönyvet az Ajánlatkérő a bontástól számított öt napon belül megküldi az összes ajánlattevőnek.

## 8. Az ajánlatok értékelése

**8.1. Gazdasági és pénzügyi alkalmasság**

Alkalmassági minimumkövetelmény(ek): --

**8.2. Műszaki, illetve szakmai alkalmasság:**

Alkalmassági minimumkövetelmény(ek):

**M1)** Alkalmatlan az ajánlattevő [illetőleg a Kbt. 65. § (6) bekezdése szerinti esetben a közös ajánlattevők együttesen, a Kbt. 65. § (7) bekezdése szerinti esetben az alkalmasság igazolásában részt vevő szervezetre támaszkodás esetét is ideértve], ha nem rendelkezik az eljárást megindító felhívás megküldésnek napjától visszafelé számított 3 évben befejezett, de legfeljebb hat éven belül megkezdett, legalább 300.000 kWh/év mennyiségű villamosenergia szállítására vonatkozó referenciával, amely vonatkozásában a teljesítés az előírásoknak és a szerződésnek megfelelően történt.

*A Kbt. 65. § (6) bekezdésének megfelelően az előírt alkalmassági követelményeknek a közös ajánlattevők együttesen is megfelelhetnek.*

Az igazolási módok felsorolása és leírása:

**M1)** A 321/2015. (X. 30.) Korm. rendelet 21. § (1) bekezdés a) pontja alapján az ajánlattevőnek a szerződés teljesítéséhez szükséges műszaki, illetve szakmai alkalmassága árubeszerzés megrendelése esetén igazolható az eljárást megindító felhívás megküldésétől visszafelé számított három év legjelentősebb szállításainak ismertetésével.

A 321/2015. (X. 30.) Korm. rendelet 21. § (1a) bekezdése alapján az ajánlatkérő a vizsgált időszak alatt befejezett, de legfeljebb hat éven belül megkezdett szállításokat veszi figyelembe.

A 321/2015. (X. 30.) Korm. rendelet 21/A. §-a alapján az ajánlatkérő a teljesítés igazolásaként köteles elfogadni annak igazolását is, ha a referencia követelményben foglalt eredmény vagy tevékenység a szerződés részteljesítéseként valósult meg.

A 321/2015. (X. 30.) Korm. rendelet 24. § (1) bekezdése alapján azokban az esetekben, amelyekben a 28. §-ban és a 36. §-ban meghatározott minősített ajánlattevők hivatalos jegyzéke - figyelemmel a 30. §-ban és a 39. §-ban foglaltakra is - bizonyítja, hogy a gazdasági szereplő megfelel az adott alkalmassági követelménynek, a minősített ajánlattevők elektronikusan elérhető hivatalos jegyzékén való szereplés tényét, illetve az Európai Unió egy másik tagállamában letelepedett gazdasági szereplő által benyújtott, a letelepedési helye szerinti, az elismert ajánlattevők hivatalos listáját vezető szervezettől származó jegyzék szerinti igazolást is köteles az ajánlatkérő elfogadni a 21. § (1)-(3) bekezdésében foglalt egyéb igazolási módok helyett.

**Előzetes igazolási mód:** A Kbt. 114. § (2) bekezdésének megfelelően a Kbt. 67. § (1) bekezdése szerinti nyilatkozatban a gazdasági szereplő csupán arról köteles nyilatkozni, hogy az általa igazolni kívánt alkalmassági követelmények teljesülnek, az alkalmassági követelmények teljesítésére vonatkozó részletes adatokat nem köteles megadni.

**A Kbt. 69. § (4) bekezdés szerinti felhívás szerinti igazolási mód:** az eljárás eredményéről szóló döntés meghozatala előtt a Kbt. 69. § (4) bekezdés szerint, az Ajánlatkérő erről szóló felhívásától számított megfelelő határidőben a kért igazolások benyújtásával kell igazolnia az alkalmassági követelménynek való megfelelését. Ha az elbírálás során Ajánlatkérőnek kétsége merül fel a nyilatkozat valóságtartalmával kapcsolatban, a Kbt. 69. § (7) bekezdésnek megfelelően bármikor öt munkanapos határidő kitűzésével kérheti az igazolás benyújtását.

A gazdasági szereplő az alkalmassági követelmények teljesítésére vonatkozó részletes adatokat tartalmazó, az eljárást megindító felhívásban előírt saját nyilatkozatait az alkalmassági követelmények tekintetében az eljárást megindító felhívásban előírt igazolások benyújtására vonatkozó szabályok szerint, az ajánlatkérő a Kbt. 69. § szerinti felhívására köteles benyújtani.

321/2015. (X. 30.) Korm. rendelet 23. §-a alapján a 21. § (1) bekezdés a) pontjának esetét a Kbt. Harmadik Része szerint lefolytatott közbeszerzési eljárásban az ajánlattevő, illetve az alkalmasság igazolásában részt vevő más szervezet nyilatkozatával, vagy a szerződést kötő másik fél által adott igazolással lehet igazolni.

*A Kbt. 65. § (7) bekezdésének megfelelően az előírt alkalmassági követelményeknek az ajánlattevők bármely más szervezet vagy személy kapacitására támaszkodva is megfelelhetnek, a közöttük fennálló kapcsolat jogi jellegétől függetlenül. Ebben az esetben meg kell jelölni az ajánlatban ezt a szervezetet és az eljárást megindító felhívás vonatkozó pontjának megjelölésével azon alkalmassági követelményt vagy követelményeket, amelynek igazolása érdekében az ajánlattevő ezen szervezet erőforrására vagy arra is támaszkodik. A Kbt. 65. § (8) bekezdésében foglalt eset kivételével csatolni kell az ajánlatban a kapacitásait rendelkezésre bocsátó szervezet olyan szerződéses vagy előszerződésben, vagy más formában vállalt kötelezettségvállalását tartalmazó okiratot, amely alátámasztja, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.*

*A Kbt. 65. § (9) bekezdése alapján a külön jogszabályban foglaltak szerint előírt, szakemberek - azok végzettségére, képzettségére - rendelkezésre állására vonatkozó követelmény, valamint a releváns szakmai tapasztalatot igazoló referenciákra vonatkozó követelmény teljesítésének igazolására a gazdasági szereplő csak akkor veheti igénybe más szervezet kapacitásait, ha az adott szervezet valósítja meg azt az építési beruházást, szolgáltatást vagy szállítást, amelyhez e kapacitásokra szükség van. A Kbt. 65. § (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A Kbt. 65. § (7) bekezdés szerint csatolandó kötelezettségvállalásnak ezt kell alátámasztania.*

*A Kbt. 65. § (11) bekezdésének megfelelően nem használhatja fel a gazdasági szereplő alkalmassága igazolására azokat az adatokat, amelyek felhasználására jogutódlás eredményeként - a jogelőd Kbt. 65. § (7) bekezdés szerinti bevonása nélkül - maga lenne jogosult, ha a jogelőd gazdasági szereplő tekintetében az eljárásban alkalmazandó valamely kizáró ok fennáll, vagy - ha a jogelőd megszűnt - megszűnése hiányában fennállna. A gazdasági szereplő ebben az esetben is élhet a Kbt. 64. § szerinti lehetőséggel és felhasználhatja a jogelődnek az alkalmasság igazolására szolgáló adatait, ha a korábban felmerült kizáró okkal összefüggésben igazolja megbízhatóságát.*

**9.****További információk**

9.1. Kiegészítő tájékoztatás: A Kbt. 56. § (1) bekezdése alapján bármely gazdasági szereplő, aki a közbeszerzési eljárásban ajánlattevő lehet - a megfelelő ajánlattétel vagy részvételi jelentkezés érdekében - a közbeszerzési dokumentumokban foglaltakkal kapcsolatban írásban kiegészítő tájékoztatást kérhet az ajánlatkérőtől. A kiegészítő tájékoztatás a következő elérhetőségeken kérhető:

https://ekr.gov.hu/portal/kozbeszerzes/eljarasok/EKR00.............

A kiegészítő tájékoztatásra egyebekben a Kbt. 56. §-ában foglaltak irányadók, a Kbt. 114. § (6) bekezdésében foglalt eltéréssel. Ajánlatkérő konzultációt nem tart.

9.2. Az ajánlatot a gazdasági szereplőnek a közbeszerzési dokumentumokban meghatározott tartalmi és formai követelményeknek megfelelően kell elkészítenie és benyújtania. [Kbt. 66. § (1) bekezdés]

9.3. Az ajánlatkérő által az Elektronikus Közbeszerzési Rendszerben (EKR) elektronikus űrlapként a közbeszerzési dokumentumok között létrehozott felolvasólap mintáját az ajánlattevő elektronikus űrlap formájában köteles az ajánlat részeként kitölteni és benyújtani.

9.4. Az ajánlatnak tartalmaznia kell különösen az ajánlattevő kifejezett nyilatkozatát az ajánlattételi felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan. [Kbt. 66. § (2) bekezdés] A nyilatkozatot az EKR-ben elektronikus űrlap kitöltése útján kell az ajánlat részeként megtenni.

9.5. Az ajánlattevő a Kbt. 44. §-ának alkalmazása során az üzleti titkot tartalmazó dokumentum elkülönített elhelyezésére az EKR-ben erre szolgáló funkciót köteles alkalmazni.

9.6. Az eljárás eredményéről szóló döntés meghozatalát megelőzően az ajánlatkérő köteles az értékelési szempontokra figyelemmel legkedvezőbbnek tekinthető ajánlattevőt, továbbá a számára a kapacitásait rendelkezésre bocsátó szervezeteket megfelelő határidő tűzésével felhívni az alkalmassági követelmények tekintetében az eljárást megindító felhívásban előírt igazolások benyújtására.

A gazdasági szereplő által ajánlatában az ajánlatkérő erre vonatkozó felhívása nélkül benyújtott igazolásokat az ajánlatkérő figyelmen kívül hagyhatja és elegendő azokat csak az eljárást lezáró döntést megelőzően, kizárólag azon ajánlattevők tekintetében bevonni a bírálatba, amely ajánlattevőket ajánlatkérő az igazolások benyújtására kívánt felhívni. Amennyiben az ajánlattevő az igazolásokat korábban benyújtotta, az ajánlatkérő nem hívja fel az ajánlattevőt az igazolások ismételt benyújtására, hanem úgy tekinti, mintha a korábban benyújtott igazolásokat az ajánlatkérő felhívására nyújtották volna be - és szükség szerint hiánypótlást rendel el, vagy felvilágosítást kér.Ha az értékelési szempontokra figyelemmel legkedvezőbbnek tekinthető ajánlattevő nem vagy az esetleges hiánypótlást, illetve felvilágosítás kérést követően sem megfelelően nyújtja be az igazolásokat, az ajánlatkérő ezen ajánlattevő ajánlatának figyelmen kívül hagyásával az értékelési szempontokra figyelemmel következő legkedvezőbbnek tekinthető ajánlattevőt hívja fel az igazolások benyújtására. Az ajánlatkérő az eljárást lezáró döntésben csak olyan ajánlattevőt nevezhet meg nyertes ajánlattevőként, aki az alkalmassági követelmények tekintetében a törvényben és a külön jogszabályban foglaltak szerint előírt igazolási kötelezettségének eleget tett.

Az ajánlatkérő az eljárást lezáró döntés meghozatalát megelőzően dönthet úgy, hogy nemcsak a legkedvezőbb, hanem az értékelési sorrendben azt követő meghatározott számú következő legkedvezőbb ajánlattevőt is felhívja az igazolások benyújtására. Az ajánlatkérő az összegezésben csak akkor nevezheti meg a második legkedvezőbb ajánlattevőt, ha az eljárást lezáró döntés meghozatalát megelőzően őt is felhívta az igazolások benyújtására. Az e bekezdés szerinti lehetőséggel az ajánlatkérő akkor élhet, ha az értékelés módszerét figyelembe véve valamelyik ajánlat figyelmen kívül hagyása esetén az ajánlattevők egymáshoz viszonyított sorrendje nem változik.

[Kbt. 69. § (4)-(6) bekezdés; 114. § (2) bekezdés]

9.7. Irányadó idő: A felhívásban és a közbeszerzési dokumentumokban valamennyi órában megadott határidő magyarországi helyi idő szerint és az EKR rendszerideje szerint értendő.

9.8. Kbt. EKR rendelet és Ptk. alkalmazása: A felhívásban és a közbeszerzési dokumentumokban a „Kbt.” rövidítés alatt a közbeszerzésekről szóló 2015. évi CXLIII. törvény, „EKR rendelet” alatt az elektronikus közbeszerzés részletes szabályairól szóló 424/2017. (XII.19.). Korm. rendelet értendő. A felhívásban nem szabályozott kérdések vonatkozásában a Kbt. és az EKR rendelet rendelkezései az irányadók. A közbeszerzési eljárás során megkötött szerződésekre egyebekben a Polgári Törvénykönyvről szóló 2013. évi V. törvény (Ptk.) rendelkezéseit kell alkalmazni.

9.9. Az ajánlatot az EKR-ben elektronikusan kell benyújtani az ajánlattételi határidő lejártáig.

9.10. Ajánlatkérő az eljárás során a hiánypótlás lehetőségét teljes körben biztosítja azzal, hogy az ajánlatban korábban nem szereplő gazdasági szereplő hiánypótlással történő eljárásba bevonása esetében újabb hiánypótlás elrendelése: NEM.

9.11. Az EKR-ben elektronikus úton tett nyilatkozat tekintetében az ajánlatot a rendszerben benyújtó gazdasági szereplő esetében a gazdasági szereplő képviselőjének kell tekinteni azt a személyt, aki az EKR-ben a gazdasági szereplő részéről a nyilatkozattételhez szükséges hozzáféréssel és jogosultsággal rendelkezik. Az EKR-ben kitöltött elektronikus űrlapot e vélelem alapján az ajánlatkérő szervezet, illetve a gazdasági szereplő eredeti nyilatkozatának kell tekinteni.

Az EKR-ben elektronikus űrlap benyújtásával teendő nyilatkozatokat a közös ajánlattevők, valamint az alkalmasság igazolásában résztvevő más szervezetek képviseletében az ajánlatot benyújtó gazdasági szereplő teszi meg. A más nevében tett nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők Kbt. 35. § (6) bekezdése szerinti egyetemleges felelősségét.

Közös ajánlattétel esetén az ajánlatban csatolni kell a Kbt. 35. § (2) bekezdése szerinti meghatalmazást tartalmazó okiratot. A meghatalmazásnak ki kell terjednie arra, hogy a közös ajánlattevők képviseletére jogosult gazdasági szereplő adott eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők képviseletében eljárhat.

9.12. Az alkalmasság igazolásához igénybe vett, az ajánlattevőn kívüli más szervezet részéről a Kbt. 65. § (7) bekezdése szerint csatolandó, kötelezettségvállalást tartalmazó okiratnak tartalmaznia kell – a Kbt. 65. § (8) bekezdése szerinti szervezet részéről az ajánlatban csatolni kell – az ajánlattevő részére szóló meghatalmazást arra, hogy az EKR-ben elektronikus úton teendő nyilatkozatok megtételekor az adott szervezet képviseletében eljárhat.

9.13. Az ajánlat részeként csatolni kell az egyéni vállalkozók kivételével az ajánlattevő, az alkalmasság igazolásában részt vevő szervezet nevében a nem elektronikus űrlap formájában benyújtott nyilatkozatot aláíró személy aláírási címpéldányának vagy a cégnyilvánosságról, a bírósági eljárásról és a végelszámolásról szóló 2006. évi V. törvény 9. § (3) bekezdése előírásainak megfelelően az ügyvéd vagy kamarai jogtanácsos által készített és ellenjegyzett aláírás-minta másolati példányát. Amennyiben a nem elektronikus űrlap formájában benyújtott nyilatkozatot az ajánlattevő (közös ajánlattevő), alvállalkozónak és az alkalmasság igazolásában részt vevő más szervezet vonatkozásában cégjegyzésre jogosult képviselőjének felhatalmazása alapján más személy írja alá, akkor csatolni kell a cégjegyzésre jogosult személytől származó, teljes bizonyító erejű magánokiratba foglalt meghatalmazást.

9.14. Az Ajánlatkérő előírja, hogy az EKR-ben csatolt dokumentumokat – kivéve azon nyilatkozatokat melyek az EKR-ben elektronikus űrlap formájában rendelkezésre állnak – .pdf formátumban kell benyújtani. Az EKR-ben elektronikus úrlapként rendelkezésre álló nyilatkozatokat az elektronikus űrlap kitöltése útján kell az ajánlat részeként megtenni és benyújtani. Az árazott költségvetést a rendelkezésre bocsátott árazatlan költségvetés kitöltésével Excel-munkafüzet (.xls) formátumban kell benyújtani. A Kbt. 41/A. § (1)-(5) bekezdése, valamint a 47. § (2a) bekezdése a közbeszerzési eljárásban irányadó. A Kbt. 47. § (2) bekezdése szerint, ahol a Kbt. vagy a Kbt. felhatalmazása alapján megalkotott külön jogszabály alapján az ajánlatkérő a közbeszerzési eljárás során valamely – nem elektronikus űrlap formájában beadott – dokumentum benyújtását írja elő, a dokumentum - ha jogszabály eltérően nem rendelkezik - egyszerű másolatban is benyújtható. Az ajánlatkérő a nem magyar nyelven benyújtott dokumentumok ajánlattevő általi fordítását is köteles elfogadni.

9.15. A közbeszerzési eljárásokban az alkalmasság és a kizáró okok igazolásának, valamint a közbeszerzési műszaki leírás meghatározásának módjáról szóló 321/2015. (X. 30.) Korm. rendelet 30. § (4) bekezdésének és a 39. § (3) bekezdésének megfelelően a minősített ajánlattevőnek külön kell igazolnia a szerződés teljesítésére való alkalmasságát azon alkalmassági követelmények tekintetében, amelyeknél az ajánlatkérő a közbeszerzési eljárásban vagy az előminősítési rendszerében - a 28. § (3) bekezdése vagy a 37. § (3) bekezdése alapján meghatározott minősítési szempontokhoz képest - szigorúbban állapítja meg az ajánlattevő pénzügyi és gazdasági, valamint műszaki, illetve szakmai alkalmasságának feltételeit és igazolását.

9.16. Az Ajánlatkérő felhívja ajánlattevők figyelmét, hogy a 2011. évi CXCV. törvény (továbbiakban: Áht.) 41. § (6) bekezdésének megfelelően a szerződéskötés feltétele a nyertes ajánlattevő Áht. 55. § szerinti átláthatósági nyilatkozata.

9.17. Ajánlatkérő a Kbt. 75. § (2) bekezdés e) pontja szerinti eredménytelenségi okot **alkalmazza.**

9.18. Felelős akkreditált közbeszerzési szaktanácsadó: dr. Balogh László Csaba (00252), dr. Fónagy Tímea (00417) és dr. Cseh Katalin (01201).

## 10. Az összegezés megküldésének időpontja, és a szerződéskötés időpontja

10.1. Az Ajánlatkérő az ajánlattevőt írásban tájékoztatja az eljárás eredményéről, az eljárás eredménytelenségéről, az ajánlattevő ajánlatának érvénytelenné nyilvánításáról, valamely gazdasági szereplő kizárásáról, valamint ezek részletes indokáról, az erről hozott döntést követően a lehető leghamarabb, de legkésőbb három munkanapon belül. [Kbt. 79. § (1) bekezdés]

10.2. Az Ajánlatkérő az ajánlatok elbírálásának befejezésekor külön jogszabályban meghatározott minta szerint írásbeli összegezést készít az ajánlatokról. Az Ajánlatkérő az ajánlatok elbírálásának befejezésekor a 10.1. pont szerinti tájékoztatást az írásbeli összegezésnek minden ajánlattevő részére egyidejűleg az EKR-ben elektronikus úton történő megküldésével teljesíti. [Kbt. 79. § (2) bekezdés]

10.3. Az Ajánlatkérő a szerződést az ajánlati kötöttség időtartama alatt köteles megkötni. Ha a Kbt. másként nem rendelkezik, nem köthető meg azonban a szerződés az írásbeli összegezés - ha az összegezés javítására kerül sor és az eljárás eredményességére, az ajánlat érvényességére vagy az értékelés eredményére vonatkozó adat módosul, a módosított összegezés - megküldése napját követő öt napos időtartam lejártáig. [Kbt. 131. § (6) bekezdése]

10.4. A 10.3. ponttól eltérően az ott rögzített tíz-, illetve ötnapos időtartam letelte előtt is megköthető a szerződés, ha csak egy ajánlatot nyújtottak be. [Kbt. 131. § (8) bekezdés f) pontja]

## 11. Egyéb feltételek

11.1. Közös ajánlattevők: Több gazdasági szereplő közösen is tehet ajánlatot. Ez esetben a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését. [Kbt. 35. §]

A közös ajánlattételre a Ptk. (a Polgári Törvénykönyvről szóló 2013. évi V. törvény) 6:498. § - 6:513. § szerinti polgári jogi társaságra vonatkozó szabályok irányadók.

Az ajánlatnak tartalmaznia kell közös ajánlattétel esetén a valamennyi közös ajánlattevő által aláírt Közös egyetemleges felelősségvállalásról szóló megállapodást. A szerződésben a szerződő feleknek ki kell jelölni azon ajánlattevőt, aki a közös ajánlattevőket az eljárás során kizárólagosan képviseli, illetőleg a közös ajánlattevők nevében hatályos jognyilatkozatot tehet, továbbá a közös ajánlattevők nevében – a szerződés aláírása kivételével – a jognyilatkozatok megtételére. A meghatalmazásnak ki kell terjednie arra, hogy a közös ajánlattevők képviseletére jogosult gazdasági szereplő adott eljárás tekintetében az EKR-ben elektronikus úton teendő nyilatkozatok megtételekor az egyes közös ajánlattevők képviseletében eljárhat.

Az EKR-ben elektronikus űrlap benyújtásával teendő nyilatkozatokat a közös ajánlattevők képviseletében az ajánlatot benyújtó gazdasági szereplő teszi meg. A más nevében tett nyilatkozatok megtételére meghatalmazott gazdasági szereplő kizárólag azért felel, hogy a meghatalmazásnak és a számára rendelkezésre bocsátott nyilatkozatoknak, adatoknak az általa elektronikusan megtett nyilatkozatok megfelelnek, ez a szabály azonban nem érinti a közös ajánlattevők Kbt. 35. § (6) bekezdése szerinti egyetemleges felelősségét.

A megállapodásnak tartalmaznia kell a kijelölt ajánlattevő kifejezett nyilatkozatát arra vonatkozóan, hogy a képviseletet elfogadja.

A közös egyetemleges felelősségvállalásról szóló megállapodás egyebekben akkor fogadható el, ha

* tartalmazza a közös ajánlattevők megnevezését,
* tartalmazza a képviselő ajánlattevő megjelölését azzal, hogy a képviselő korlátozás nélkül jogosult valamennyi közös ajánlattevőt képviselni az Ajánlatkérővel szemben a jelen közbeszerzési eljárásban és az Ajánlatkérő felé megteendő, illetve megtehető jognyilatkozatok tekintetében, ideértve az EKR-ben elektronikus úton teendő nyilatkozatok megtételét is;
* tartalmazza, hogy a képviselő felel az Ajánlatkérővel való kapcsolattartásért, a közbeszerzési eljárás eredményeként megkötendő szerződés közös ajánlattevők általi végrehajtásáért,
* tartalmazza a tervezett feladatmegosztás részletes ismertetését és a projektszervezet részletes bemutatását,
* tartalmazza valamennyi ajánlattevő nyilatkozatát arról, hogy egyetemleges felelősséget vállalnak a közbeszerzési eljárás eredményeként megkötendő szerződés szerződésszerű teljesítéséért,
* tartalmazza azt, hogy ajánlattevők tag ellen indult felszámolási eljárás esetén a képviselő ajánlattevő, vagy a többi képviselő ajánlattevő ezt a tényt 5 munkanapon belül bejelentik a Vevőnek, és egyidejűleg nyilatkoznak, hogy a szerződést a kieső ajánlattevő nélkül is teljesítik, illetőleg az ajánlattevő kiesése mennyiben hátráltatja a teljesítést,
* tartalmazza, hogy a képviselő jogosult számlát benyújtani az Ajánlatkérőként szerződő fél számára, (a további közös ajánlattevő az általuk végzett tevékenység után a képviselőnek nyújtják be számláikat, aki azt közvetített szolgáltatásként számlázza tovább az Ajánlatkérőként szerződő fél felé)
* a közös ajánlattevők nyertes ajánlattevőként történő kihirdetésének esetére
* a szerződés hatályának beállta vagy annak megszűnése nem függ valamely további feltételtől vagy időponttól;
* hatálybalépése nem függ harmadik személy beleegyezésétől, illetve hatósági jóváhagyástól, továbbá
* valamennyi közös ajánlattevő aláírásával hatályba lép.

11.2. A különböző devizák forintra, vagy euróra történő átváltásánál az elbírálás során az Ajánlatkérő az ajánlati felhívás feladásának napján, beszámoló esetén az üzleti év utolsó napján érvényes Magyar Nemzeti Bank által meghatározott devizaárfolyamokat veszi figyelembe. Amennyiben valamely devizát a Magyar Nemzeti Bank nem jegyez, az adott devizára az ajánlattevő saját nemzeti bankja (központi bankja) által az ajánlati felhívás feladásának napján, beszámoló esetén az üzleti év utolsó napján érvényes árfolyamon számított EURO ellenérték kerül átváltásra a fentiek szerint.

11.3. Az Ajánlatkérő által az ajánlattétel elősegítéséhez készített közbeszerzési dokumentumok – az érdeklődés EKR-ben történő jelzése alapján – az EKR-ben (elektronikus úton) korlátlanul és teljes körűen, térítésmentesen elérhetők a gazdasági szereplők számára. Ezen dokumentumokat legalább egy ajánlattevőnek vagy az ajánlatban megnevezett alvállalkozónak elektronikus úton el kell érnie az ajánlattételi határidő lejártáig. Az Ajánlatkérő a közbeszerzési dokumentumok elérésének tényéről nyilatkozat megtételét és az ajánlathoz való csatolását írja elő a Kbt. 57. § (2) bekezdésének megfelelően.

## 12. Az ajánlatok visszavonása, módosítása

12.1. Az Ajánlattevő ajánlatát az ajánlattételi határidő lejártáig vonhatja vissza. Az ajánlattételi határidő lejártát követően az ajánlatok módosítására nincs lehetőség.

12.2. Az Ajánlattevő a Kbt. 55. (7) bekezdésének megfelelően az ajánlattételi határidő lejártáig új ajánlat benyújtásával módosíthatja az ajánlatát. Az ajánlattevőnek a korábban benyújtott ajánlatot az új ajánlat megtétele előtt vissza kell vonnia.

**13. Tájékoztatást nyújtó szervek**

13.1. A Kbt. 73. § (4) bekezdés szerint a Kbt. 73. § (1) bekezdés e) pontja alapján érvénytelen az ajánlat különösen, ha nem felel meg azoknak a környezetvédelmi, szociális és munkajogi követelményeknek, amelyeket a jogszabályok vagy kötelezően alkalmazandó kollektív szerződés, illetve a 4. mellékletben felsorolt környezetvédelmi, szociális és munkajogi rendelkezések írnak elő. A Közbeszerzési Hatóság – a foglalkoztatáspolitikáért felelős miniszter által minden évben rendelkezésére bocsátott adatszolgáltatás alapján – tájékoztatást tesz közzé honlapján a Magyarországon egyes ágazatokban alkalmazandó kötelező legkisebb munkabérről.

13.2. A Kbt. 73. § (5) bekezdés alapján az Ajánlatkérő a közbeszerzési dokumentumokban tájékoztatásként közli azoknak a szervezeteknek a nevét, amelyektől az ajánlattevő tájékoztatást kaphat a Kbt. 73. § (4) bekezdés szerinti azon követelményekről, amelyeknek a teljesítés során meg kell felelni. Az Ajánlatkérő a Kbt. 73. § (4) bekezdésben foglaltakra tekintettel nem köteles a közbeszerzési eljárásban külön információk feltüntetését előírni az ajánlatban (az Ajánlatkérő jelen eljárásban nem is ír elő ilyen kötelezettséget), csak azt ellenőrzi, hogy az ajánlatban feltüntetett információk nem mondanak-e ellent a Kbt. 73. § (4) bekezdés szerinti követelményeknek.

Zala Megyei Kormányhivatal Zalaegerszegi Járási Hivatal Foglalkoztatási, Családtámogatási és Társadalombiztosítási Főosztály; Munkaügyi és Munkavédelmi Osztály (8900 Zalaegerszeg, Mártírok útja 42-44.; Postacím: 8901 Zalaegerszeg, Pf. 266.; Tel: 06-92-549-375; Fax: 06-92-549-278; E-mail: munkaugy@zala.gov.hu)

Zala Megyei Katasztrófavédelmi Igazgatóság (8900 Zalaegerszeg, Mártírok útja 54.; Telefon: 92/549-562; E-mail: zala.titkarsag@katved.gov.hu)

Emberi Erőforrások Minisztériuma, Társadalmi Felzárkózásért Felelős Államtitkárság, (Székhely: 1054 Budapest, Báthory u. 10.; Tel.: 06-1-795-54-78; E-mail: tarsadalmifel-zarkozas@emmi.gov.hu)

Zala Megyei Kormányhivatal Zalaegerszegi Járási Hivatal Agrárügyi és Környezetvédelmi Főosztály Környezetvédelmi és Természetvédelmi Osztály (8900 Zalaegerszeg, Mártírok u. 35-39. II. emelet.; Telefon: 92/795-065, 70/502-44-21 e-mail: zoldhatosag@zala.gov.hu)

NAV Zala Megyei Adóigazgatósága (8900 Zalaegerszeg, Balatoni út 2.; Telefon: +36 (92) 505-600; Fax: +36 (92) 505-601; email: zalaavig@nav.gov.hu)

## 14. Az ajánlat részeként benyújtandó igazolások, nyilatkozatok, egyéb iratok jegyzéke (ellenőrző-lista)

|  |  |
| --- | --- |
| 1. Felolvasólap | Elektronikus űrlap kitöltése útján |
| 2. Részletes tartalomjegyzék (oldalszámokkal) |  |
| 4. Ajánlattételi Nyilatkozat (a Kbt. 66. § (2) bekezdése szerinti ajánlattételi nyilatkozat) | Elektronikus űrlap kitöltése útján |
| 5. Nyilatkozat közös ajánlattételről *(közös ajánlattétel esetén)* | Elektronikus űrlap kitöltése útján ésI.1. melléklet |
| 6. Közös ajánlattétel esetén valamennyi konzorciumi tag által aláírt Konzorciumi Szerződés az egyéb közbeszerzési dokumentumok 12.1. pontjában foglalt tartalommal. |  |
| 7. Az ajánlattevő Kbt. 67. § (4) bekezdése szerinti kifejezett nyilatkozata | Elektronikus űrlap kitöltése útján |
| 8. Kbt. 65. § (7) bekezdése szerinti nyilatkozat *(adott esetben)* | I.2. melléklet |
| 9. Az alkalmasság igazolásában résztvevő szervezet nyilatkozata (Kbt. 65. § (8) bekezdése) *(adott esetben)* | I.3. melléklet |
| 10. Szerződésben, előszerződésben vagy más formában vállalt kötelezettségvállalását tartalmazó okirat, okiratok *(adott esetben)* |  |
| 11. Nyilatkozat a Kbt. 62. § (1) bekezdés g)-k), m) és q) pontjában meghatározott kizáró okok, továbbá a Kbt. 67. § (4) bekezdése tekintetében | Elektronikus űrlap kitöltése útján |
| 12. Nyilatkozat a Kbt. 62. § (1) bekezdés k) pont kb) alpontja tekintetében | Elektronikus űrlap kitöltése útján |
| 13. Nyilatkozat üzleti titokról | Elektronikus űrlap kitöltése útján |
| 14. Nyilatkozat változásbejegyzési eljárásról | Elektronikus űrlap kitöltése útján |
| 15. Folyamatban lévő változásbejegyzési eljárás esetében a Kbt. 41. § (4) bekezdése szerinti elektronikus dokumentumba foglalt formában a cégbírósághoz benyújtott, változásbejegyzési kérelem és az annak érkezéséről a cégbíróság által megküldött igazolás |  |
| 16. A nem magyar nyelven benyújtott dokumentumok ajánlattevő általi fordítása (adott esetben) |  |
| 17. A fordításon az ajánlattevő képviseletére jogosult személy nyilatkozata, hogy az mindenben megfelel az eredeti szövegnek (adott esetben) |  |
| 18. Nyilatkozat az alkalmassági minimumkövetelményeknek való megfelelésre vonatkozóan | Elektronikus űrlap kitöltése útján |
| 19. A cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására/szignálására vonatkozó (a meghatalmazó és a meghatalmazott aláírását is tartalmazó) írásos meghatalmazás eredeti vagy egyszerű másolati példánya |  |
| 20. A Kbt. 69. § (4) bekezdése alapján benyújtandó igazolás – referencia-igazolás | II.1. melléklet |

**II. AJÁNLOTT**

**IGAZOLÁS- ÉS NYILATKOZATMINTÁK**

Felhívjuk az Ajánlattevők figyelmét, hogy az elektronikus közbeszerzés részletes szabályairól szóló 424/2017. (XII. 19.) Korm. rendelet 10. § (1) bekezdésének megfelelően ahol a Kbt. vagy annak felhatalmazása alapján megalkotott jogszabály alapján az ajánlatkérő a közbeszerzési eljárás során valamely dokumentum benyújtását írja elő, a dokumentum benyújtható az EKR-ben kitöltött elektronikus űrlap alkalmazásával, vagy - amennyiben az adott dokumentumra a nyilatkozattétel nyelvén elektronikus űrlap nem áll rendelkezésre - a papíralapú dokumentum egyszerű elektronikus másolata formájában. Amennyiben az EKR-ben az adott dokumentumra vonatkozó elektronikus űrlap a nyilatkozattétel nyelvén nem áll rendelkezésre, a nyilatkozat csatolható az EKR-ben legalább fokozott biztonságú elektronikus aláírással ellátott dokumentumként is, az ajánlatkérő azonban nem követelheti meg elektronikus aláírás alkalmazását.

**FELOLVASÓLAP**

***(elektronikus űrlap kitöltése útján)***

**Az Ajánlattevőnek az értékelési részszempontokra tett megajánlása**

***(felolvasólap részeként, elektronikus űrlap kitöltése útján)***

**AJÁNLATTÉTELI NYILATKOZAT**

**a Kbt. 66. § (2) bekezdése vonatkozásában**

***(elektronikus űrlap kitöltése útján)***

**NYILATKOZAT**

**a 321/2015. (X. 30.) Korm. rendelet 13. §-a alapján**

**folyamatban lévő változásbejegyzési eljárásról**

*(elektronikus űrlap kitöltése útján)*

**NYILATKOZAT**

**a közbeszerzésekről szóló 2015. évi CXLIII. törvény (Kbt.) 62. § (1) bekezdés g)-k) és m) és q) pontjában meghatározott kizáró okok tekintetében**

*(elektronikus űrlap kitöltése útján)*

**NYILATKOZAT**

**a közbeszerzésekről szóló 2015. évi CXLIII. törvény (Kbt.) 62. § (1) bekezdés k) pont kb) alpontja, valamint a 321/2015. (X. 30.) Korm. rendelet 8. § i) pont ib) alpontja tekintetében**

***(elektronikus űrlap kitöltése útján)***

**NYILATKOZAT**

**a közbeszerzésekről szóló 2015. évi CXLIII. törvény (Kbt.) 67. § (4) bekezdése alapján**

*(elektronikus űrlap kitöltése útján)*

**NYILATKOZAT**

a Kbt. 65. § (7) bekezdése vonatkozásában

*(elektronikus űrlap kitöltése útján)*

**NYILATKOZAT**

**a Kbt. 44. §-ának megfelelően az üzleti titokról**

*(elektronikus űrlap kitöltése útján)*

**I. Az ajánlat benyújtásakor beadandó nyilatkozatok mintái**

*I.1. sz. melléklet*

**NYILATKOZAT KÖZÖS AJÁNLATTÉTELRŐL**

**Kbt. 35. §**

A „*Villamos energia beszerzés 2020”*

tárgyú közbeszerzési eljárásban

Alulírottak, ………………… társaság (közös ajánlattevő) (székhely: ), amelyet képvisel: …………………… és ………………… társaság (ajánlattevő) (székhely: ), amelyet képvisel: …………………… nyilatkozunk, hogy a fenti tárgyú nyílt közbeszerzési eljárás …………… részében közös ajánlatot nyújtunk be.

A közös ajánlattevők egymás közötti és külső jogviszonyára a Polgári Törvénykönyvről szóló 2013. évi V. törvény (Ptk.) 6:498. §–6:513. § szerinti polgári jogi társaságra vonatkozó szabályok irányadók.

Közös akarattal ezennel úgy nyilatkozunk, hogy a közös ajánlattevők képviseletére, a közös ajánlattevők nevében – a szerződés aláírása kivételével – a jognyilatkozatok megtételére a(z) ……………………………………*(cégnév)* (székhely:………………………………..) teljes joggal és kizárólagosan jogosult.

Kijelentjük továbbá, hogy az ajánlatunkhoz csatoljuk az általunk, mint közös ajánlattevők által aláírt, Közös egyetemleges felelősségvállalásról szóló megállapodást.

Tudatában vagyunk annak, hogy közös ajánlattétel esetén a közös ajánlatot benyújtó gazdasági szereplők személyében az ajánlattételi határidő lejárta után változás nem következhet be sem a közbeszerzési eljárás, sem az annak alapján megkötött szerződés teljesítése során.

Kelt:

|  |  |  |
| --- | --- | --- |
| cégszerű aláírás |  | cégszerű aláírás |

*I.2. sz. melléklet*

**NYILATKOZAT**[[1]](#footnote-2)

**a Kbt. 65. § (7) bekezdése alapján**

A „*Villamos energia beszerzés 2020”*

tárgyú közbeszerzési eljárásban

Alulírott ....................................., mint a(z) ......................................................... *(ajánlattevő)* cégjegyzésre jogosult képviselője a Kbt. 65. § (7) bekezdései szerint

**nyilatkozom,**

hogy jelen közbeszerzési eljárásban az alkalmassági feltételeknek történő megfeleléshez más szervezet (vagy személy) kapacitására nem fogunk támaszkodni.

***VAGY[[2]](#footnote-3)***

hogy jelen közbeszerzési eljárásban az alkalmassági feltételeknek történő megfeleléshez más szervezet (vagy személy) kapacitására az alábbiak szerint fogunk támaszkodni:

|  |  |  |
| --- | --- | --- |
| Alkalmasság igazolásában részt vevő szervezet neve | Alkalmasság igazolásában részt vevő szervezet címe | Alkalmassági feltétel megjelölése (a felhívás vonatkozó pontjának megadásával) |
|  |  |  |
|  |  |  |
|  |  |  |

A Kbt. 65. § (8) bekezdésében foglalt eset kivételével mellékelten csatoljuk a fent megjelölt kapacitásait rendelkezésre bocsátó szervezet(ek) olyan szerződéses vagy előszerződésben, vagy más formában vállalt kötelezettségvállalását tartalmazó okiratát (okiratait), amely alátámasztja/amelyek alátámasztják, hogy a szerződés teljesítéséhez szükséges erőforrások rendelkezésre állnak majd a szerződés teljesítésének időtartama alatt.[[3]](#footnote-4)

Kelt:

|  |  |  |
| --- | --- | --- |
|  |  | cégszerű aláírás |

*I.3. sz. melléklet*

**Az alkalmasság igazolásában résztvevő szervezet nyilatkozata**

**a Kbt. 65. § (8) bekezdése tekintetében**

A „*Villamos energia beszerzés 2020”*

tárgyú közbeszerzési eljárásban

Alulírott ....................................., mint a Kbt. 65. § (8) bekezdés szerinti alkalmasság igazolásában résztvevő szervezet: a(z) ........................................................ *(cégnév)* (székhely: ……………………………………………..) cégjegyzésre jogosult képviselője ezúton

**nyilatkozom,**

hogy tudomásom van arról, hogy mivel a ………………………………… *(alkalmassági feltétel megjelölése* *a felhívás megfelelő pontjára hivatkozással)* alkalmassági követelmény tekintetében a(z) ……………………………………………….. *(ajánlattevő/közös ajánlattevő megnevezése)* szervezetünk kapacitására (is) támaszkodik alkalmasságának igazolásába érdekében, a Ptk. 6:419. §-ában foglaltak szerint kezesként felelünk az Ajánlatkérőt az ajánlattevő teljesítésének elmaradásával vagy hibás teljesítésével összefüggésben ért kár megtérítéséért.

Elérhetőségeink:

|  |  |
| --- | --- |
| Név: |  |
| Székhely: |  |
| Postacíme |  |
| Telefonszám: |  |
| Fax: |  |
| E-mail: |  |

Kelt:

|  |  |  |
| --- | --- | --- |
|  |  | cégszerű aláírás |

**II. A Kbt. 69. § (4)–(8) bekezdések alapján benyújtandó nyilatkozatok/igazolások mintái**

Kérjük a tisztelt Gazdasági Szereplőket, hogy ezen nyilatkozatokat/igazolásokat az ajánlat részeként ne bocsássák rendelkezésre!

Ellenkező esetben az Ajánlatkérő azokat az alkalmasság és a kizáró okok előzetes ellenőrzése során figyelmen kívül hagyja.

*II.1. melléklet*

**REFERENCIA-NYILATKOZAT**[[4]](#footnote-5)

**a 321/2015. (X. 30.) Korm. rendelet 21. §(1) bekezdés a) pontja alapján**

A „*Villamos energia beszerzés 2020”*

tárgyú közbeszerzési eljárásban

Alulírott ....................................., mint a(z) ......................................................... ajánlattevő/alkalmasság igazolásában résztvevő szervezet[[5]](#footnote-6) (székhely: …………………………………………….) cégjegyzésre jogosult képviselője

**az alábbi nyilatkozatot teszem:**

a fenti tárgyú közbeszerzési eljárásban az eljárást megindító felhívás feladásától visszaszámított 3 évben befejezett, de legfeljebb 6 éven belül megkezdett legjelentősebb, közbeszerzés tárgya szerinti referenciáink az alábbiak:

|  |  |  |  |  |
| --- | --- | --- | --- | --- |
| Szerződést kötő másik fél megnevezése | Teljesítésről nyilatkozattételre jogosult személy neve és elérhetősége (telefonszám, e-mail) | A szállítás tárgya (az előírt alkalmassági minimum-követelményeknek megfelelően részletezett tartalommal) | A teljesítés ideje, teljesítés kezdő és befejező időpontja(év, hónap, nap pontossággal) | A szállítás mennyisége(az előírt alkalmassági minimum-követelménynek megfelelően részletezett tartalommal) |
|  |  |  |  |  |
|  |  |  |  |  |

Nyilatkozom, hogy a fenti szerződések teljesítés az előírásoknak és a szerződésnek megfelelően történt.

Kelt:

|  |  |  |
| --- | --- | --- |
|  |  | cégszerű aláírás |

1. Közös ajánlattétel esetén minden ajánlattevőnek külön-külön kell nyilatkozatot tennie. [↑](#footnote-ref-2)
2. A megfelelő aláhúzandó! [↑](#footnote-ref-3)
3. Az okirat jelen nyilatkozat mellékleteként csatolandó, kivéve, ha a más szervezet kapacitására történő támaszkodás pénzügyi és gazdasági alkalmassági követelmény tekintetében történik. [↑](#footnote-ref-4)
4. A 321/2015. (X. 30.) Korm. rendelet 22. § (1) bekezdés a) pontja értelmében, amennyiben a korábbi megrendelő (szerződést kötő másik fél) a Kbt. 5. § (1) bekezdés a)–c) és e) pontja szerinti szervezet, illetve nem magyarországi szervezetek esetében olyan szervezet, amely a 2014/24/EU európai parlamenti és tanácsi irányelv alapján ajánlatkérőnek minősül, a jelen referencia-nyilatkozat tartalmai elemeinek megfelelő, a korábbi szerződést kötő fél által kiadott vagy aláírt igazolás csatolása kötelező. [↑](#footnote-ref-5)
5. A megfelelő aláhúzandó. [↑](#footnote-ref-6)